**PRINCIPI KONSTRUKTIVNE NASTAVE (preuzeto: pmfst.hr)**

Konstruktivizam je pristup podučavnju i učenju zasnovan na pretpostavci da je spoznaja rezultat “mentalne konstrukcije” tj. učenici uče spajajući nove informacije s onim što znaju. Konstruktivisti vjeruju da na učenje utječe kontekst u kojem se podučava određena ideja kao i vjerovanja i stavovi učenika. Caine i Caine 1991. godine predlažu slijedeće principe učenja:

**Mozak je paralelni procesor**

On istovremeno obrađuje mnogo različitih tipova informacija ( misli, osjećaje i kulturno znanje ).

**Učenje uključuje cijelu fiziologiju**

Učitelji se obraćaju cjelokupnoj ličnosti, a ne samo razumu.

**Traženje značenja je osobno**

Razumijevanje učenika se zasniva na njihovim jedinstvenim iskustvima.

**Osjećaji su ključni u stvaranju modela**

Na učenje utječu emocije i stavovi.

**Mozak obrađuje dijelove i cjeline istovremeno**

Ljudi imaju poteškoća u učenju ako se dio ne podučava u kontekstu cjeline.

**Učenje uključuje i usredotočenu pažnju i perifernu percepciju**

Na učenje utječe okolina, kultura i klima.

**Najbolje razumijemo i pamtimo kada su činjenice i sposobnosti smještene u prirodnoj, prostornoj memoriji**

Najučinkovitije učenje je učenje iskustvom.

**Izazov učenje pojačava, a prijetnja ga inhibira**

Atmosfera u učionici bi trebala biti poticajna, a ne prijeteća

**Svaki mozak je jedinstven**

Podučavanje treba biti takvo da omogući učenicima izražavanje vlastitih sklonosti.